**Татар телендә гомуми белем бирү оешмаларында укучы балалар өчен**

**татар теленнән республика олимпиадасының муниципаль туры биремнәре**

**2022-2023 нче уку елы**

**10 нчы сыйныф**

**Максималь балл – 50**

**Үткәрү вакыты – 180 минут**

**Текстны укыгыз.**

Карлыгачны, елдагыча, колхозның хуҗалык атлары, юртаклары белән бергә, йөк машинасының калын такталар белән әйләндереп алынган әрҗәсенә менгергәч, малай кабинага, шофёр агай янына чүмәште.

– Быел да җиңеп кайтыргамы исәп? – Чигә чәчләренә мул булып чал йөгергән күрше агай, мыек чолгыйларына кадәр балкытып, йөзен тутырып елмайды.

– Маладис син, пар-рин, ма-ла-дис! Беркемгә дә сер бирмисең, әй... Авыл гөж килә, Карлыгачны кем урларга җыенганын авыз тутырып сөйли. Атаң гына... «Каракны күзем белән күрмәдем», дип, киресенә катып тора.

Малай бик батыр кыяфәттә борынын чөйде:

– Мин курыкмыйм, ул карак прсидән дә, өстәгеләрдән дә курыкмыйм.

Карлыгачны алам да Җиләктау чокырына качам да китәм, берәү дә табалмый! Карлыгачка тиеп кенә карасыннар!..

– Сабантуйлар синең кебек малайларныкы инде ул, әйе... – Агай мәзәк кенә итеп борынын җыерды.

*А. Әхмәтгалиевадан*

**Тестны эшләгез. (10 балл)**

1. Тартык авазларга бирелгән характеристакаларның хаталысын билгеләгез.

а) [w] – ирен-ирен, өрелмәле

ә) [н] – тел алды, йомык

б) [қ] – кече тел, йомык

2. Басым ахыргы иҗегенә төшә торган сүзләрне билгеләгез.

а) каракны, малайларныкы

ә) елдагычы, кабинага

б) күрмәдем, курыкмыйм

3. Орфографик принципларга туры килгән мисалларны табыгыз.

а) фонетик принцип

ә) морфологик принцип

б) тарихи-традицион принцип

в) график принцип

1) әнкәй, унбер

2) майор, биология

3) тәрәзә, гөл

4) 4 нче йорт, җылылык 18° тан югары

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Хәл фигыльләр рәтен билгеләгез.

а) менгергәч, балкытып

ә) кайтыргамы, йөгергән

б) урларга, курыкмыйм

5. Фразеологик сүзтезмәне билгеләгез.

а) мыек чолгыйлары

ә) киресенә катып тора

б) шофёр агай янына чүмәште

6. *чүмәште* сүзенең синонимын билгеләгез.

а) егылды

ә) утырды

б) чүгәләде

7.  *көймә борыны* сүзтезмәсе күчерелмә мәгънәнең кайсы төренә карый?

а) метафора

ә) метонимия

б) синекдоха

8. Фарсы теленнән кергән алынма сүзләрне билгеләгез.

а) карлыгач, малай, карак, чокыр, юртак

ә) тәртип, хат, рәсем, сәгать, каләм

б) сәүдә, шәһәр, каһарман, гәүһәр, әсәр, әсир

9.  *Малай бик батыр кыяфәттә борынын чөйде* җөмләсендә *борынын* сүзе җөмләнең кайсы кисәге?

а) тәмамлык

ә) ия

б) хәл

10. Хәбәр ителә торган фикерне эмоциональ яктан бәяләүне белдерә торган модаль сүзләрне билгеләгез.

а) гаҗәп, кызганыч, үкенеч

ә) әлбәттә, һичшиксез, бәхәссез

б) бәлки, бугай, мөгаен

**II. Теоретик бирем. (5 балл)**

**Аваз ияртемнәре турында языгыз һәм алты мисал китерегез.**

**III. Гамәли-иҗади бирем. (35 балл)**

1. *елдагыча* сүзенә фонетик анализ ясагыз. (10 балл)
2. Җөмлә кисәкләренең асларына сызыгыз (10 балл)

Карлыгачны, елдагыча, йөк машинасының калын такталар белән әйләндереп алынган әрҗәсенә менгергәч, малай кабинага, шофёр агай янына чүмәште.

Карлыгачны алам да Җиләктау чокырына качам да китәм, берәү дә табалмый!

1. “Ат чабышы – Сабантуйның күрке” темасына 15 җөмләдән торган бәйләнешле текст төзеп языгыз. (15 балл)